27/11 ถ่ายเป็นน้ำมากกว่า 5 ครั้ง มีอาการปวดแสบใต้หน้าอกมากๆ ท้องช่วงบนแน่น เหมือนอาหารไม่ย่อย ตอนแรกคิดว่าเป็นกรดในกระเพาะ จึงทาน แอนตาซิล เจล28/11 ถ่ายเป็นน้ำจำนวนมาก มากกว่า 10 ครั้ง สีเขียวอ่อน กลิ่นปกติ ยังคงแสบร้อนใต้อกมาก เกือบตลอดเวลา แน่นด้านบนจึงไปดูอาหารที่กินก่อนหน้า วันที่ 26/11 กลางคืน ดื่มเวย์โปรตีน ซึ่งปกติจะท้องเสียอยู่แล้ว แต่จะไม่ถ่ายเป็นน้ำขนาดนี้ ก่อนหน้านั้นมีทานอาหารญี่ปุ่นปลาดิบ วัน25/11 มีการทานยำหอยนางรม แต่หลังทาน 1 วัน ไม่ได้มีอาการ29/11 ถ่ายเป็นน้ำจำนวน มากกว่า 10 ครั้ง แสบร้อนใต้อกเป็นระยะๆ มีไข้อ่อน เพลีย เหมือนจะปวดหัว30/11 ไม่มีไข้ ไม่เพลีย หลังจากนอนหลายชม. หยุดทานแอนตาซิล เจล แต่ยังถ่ายเป็นน้ำ มีอุจจาระเละๆปนบ้าง ทุกครั้งที่ผายลม น้ำอุจจาระจะออก31/11 ขณะตื่นนอน อุจจาระราดกางเกง ออกขณะหลับ ไม่รู้ตัว เป็นน้ำอุจจาระซึมออกมาตอนตื่น มักตื่นตอนเช้าๆเพื่อไปเข้าห้องน้ำ ทุกชมๆ หลับๆตื่นๆ และยังถ่ายเป็นน้ำ แต่มีอุจจาระเละๆปนบ้าง ไม่ค่อยแสบกลางอก เป็นบาง 1-2 ครั้ง1/12 ยังถ่ายเหลว แต่ถ่ายน้อยลง มากกว่า 5 ครั้ง มีอุจจาระเป็นก้อนปนบ้าง แน่นช่วงบนบ้าง2-3/12 ถ่ายเป็นน้ำตลอด ไม่มีก้อนปน กลิ่นเหม็นคาว มักจะผายลม และจะถ่ายเป็นน้ำออกมา บางครั้งเมื่อนั่งชักโครก ก็จะถ่ายเป็นน้ำพุ่งได้แทบทุกๆชั่วโมง4-6/12 อุจจาระราดตอนตื่นนอน หรือเป็นน้ำอุจจาระซึมออกมาตอนตื่น มักตื่นตอนเช้าๆเพื่อไปเข้าห้องน้ำ ทุกชมๆ หลับๆตื่นๆ ถ่ายเป็นน้ำ สีเหลืองอ่อน น้ำพุ่งออก มีกลิ่นเหม็นคาว มากกว่าปกติ มีเศษอาหารปนบ้างนิดหน่อย ทานยา smectar มาสองวัน แต่ยังถ่ายอยู่ตลอดการถ่ายเหลวเป็นน้ำ ไม่มีอาการปวดเจ็บท้องขณะถ่าย ไม่มีเลือด สีอุจจาระเหลืองบ้างเขียวอ่อนบ้าง และมักรู้สึกแน่นช่วงใต้อก บริเวณใต้อก จะป่อง แม้ว่าหลังตื่นนอนที่ไม่ได้ทานอาหาร มักจะป่อง เหมือนอาหารไม่ย่อย อาการแสบอก เป็นช่วง5-7 วันแรก หลังๆเป็นบ้าง เป็นๆหายๆน้ำหนักลดจาก 49 เหลือ 46 ในสิบวันครับพอจะป่วยด้านใดครับ หากเกิน 14 วันยังไม่หยุดถ่ายเหลวบ่อย จะไปหาครับ
สวัสดีค่ะ Dawit Thanaborvonvaddhanaอาการถ่ายเหลวเป็นน้ำมากกว่า 5-10 ครั้งต่อวัน เป็นต่อเนื่องกันมาประมาณ 10 วันแล้ว มีอุจจาระสีเหลืองบ้าง เขียวบ้าง อาจเกิดจาก ภาวะอาหารเป็นพิษได้มากที่สุด สาเหตุอื่นๆที่เป็นไปได้เช่น ลำไส้อักเสบ กระเพาะอาหารอักเสบ หรือการได้รับยาบางอย่างที่กระตุ้นการขับถ่ายอยู่ตลอดโดยอาหารเป็นพิษเกิดได้จากหลายเชื้อ เชื้อที่อาจกระตุ้นให้ถ่ายเหลวเยอะมากๆจนอ่อนเพลียได้ แต่พบได้น้อยแล้วในปัจจุบันคืออหิวาต์ตกโรคการติดเชื้อในทางเดินอาหารจากอาหารที่รับประทานเข้าไปมีเชื้อโรคปนอยู่ เป็นโรคที่สามารถหายได้เองถ้าเป็นไม่รุนแรง แต่ถ้ามีอาการอ่อนเพลีย ถ่ายเหลว อาเจียนมาก กินไม่ได้เลย มีไข้สูง อาจจะต้องไปให้สารน้ำที่รพ.ต่อไป จากที่กล่าวมา ดูถ่ายเยอะ อาจจะต้องดูว่าถ่ายจนอ่อนเพลียมากหรือไม่ ถ้าใช่ ก็ควรไปพบแพทย์ในเบื้องต้น สามารถรักษาตามอาการเช่นดื่มน้ำมากๆ อาจเป็นน้ำผสมเกลือแร่เพื่อชดเชยกับเกลือแร่ที่เสียไปจากการถ่าย รับประทานอาหารสุกสะอาด กินยาแก้คลื่นไส้ ยาแก้ปวดท้องได้ ไม่จำเป็นต้องกินยาให้หยุดถ่าย